**VP pre dopravu, pošty a telekomunikácie**

**Stredná odborná škola dopravná**

**Zelená 2**

**036 08 Martin-Priekopa**

**COVP pre dopravu, pošty a telekomunikácie**

****

**Dlhodobý plán rozvoja Centra OVP**

**a finančné zdroje na jeho realizáciu**

Martin-Priekopa 26. marec 2018 PhDr. Jarmila Matejčíková, v. r.

riaditeľka školy

**Obsah**

Úvod

1. Personálne zabezpečenie
2. Materiálno -technické zabezpečenie
3. školský internát
4. školská jedáleň

3. Spolupráca so zamestnávateľmi

3.1 so strategickými zamestnávateľmi

3.2 s ostatnými zamestnávateľmi

3.3 s univerzitným prostredím

4. Ponuka akreditovaných a rekvalifikačných kurzov

5. Podnikateľská činnosť

6. Postavenia strednej odbornej školy v regióne a na Slovensku

7. Finančné zdroje na realizáciu COVP

Úvod

Stredná odborná škola dopravná Martin–Priekopa svojím 131-ročným vývojom dokázala, že je životaschopná a plní dôležité úlohy vo výchovno-vyučovacom procese nielen Turca, Žilinského samosprávneho kraja, ale aj Slovenska v rámci železničnej dopravy.

Železničná doprava má snahu sa modernizovať a rozrastať, a preto potrebuje neustále mladých a kvalifikovaných zamestnancov pre Železnice SR (ŽSR), Železničnú spoločnosť Slovensko (ŽSSK) i Železničnú spoločnosť Cargo Slovakia, a. s. Železnice Slovenskej republiky podpísali dňa 5. 2. 2014 s našou školou zmluvu o spolupráci, a tým jednoznačne preukázali, že škola je vybavená personálne i materiálne na vzdelávanie odborníkov v železničnej doprave   
pre viac ako dva samosprávne kraje. Na základe potrieb Železníc SR sa škola vyprofilovala   
pre odbory 37 doprava, pošty a telekomunikácie. Od školského roku 2016/17 sme vstúpili   
do duálneho vzdelávania s troma firmami a ako jediná škola sme získali žiakov do všetkých študijných i učebných odborov pre Železnice SR. V spolupráci s Katedrou železničnej dopravy Žilinskej univerzity sme na základe požiadavky ŽSR vypracovali nový učebný odbor - mechanik železničnej dopravy, ktorý je od 1. 9. 2018 v experimentálnom overovaní.

Zamestnanci našej školy sa aktívne zapájali v ŠIOV-e do prípravy najdôležitejších dokumentov pre duálne vzdelávanie pre odbory 37 doprava, pošty a telekomunikácie a pri tvorbe RUP pre odbory 37 doprava, pošty a telekomunikácie, 26 elektrotechnika a 24 strojárstvo a ostatná kovospracujúca výroba pre odbor mechanik - opravár koľajových vozidiel.

COVP bude rozvíjať svoju činnosť v oblasti:

1. personálneho zabezpečenia
2. materiálno -technického zabezpečenia

a) školský internát

b) školská jedáleň

3. spolupráce so zamestnávateľmi

a) so strategickými zamestnávateľmi

b) s ostatnými zamestnávateľmi

c) s univerzitným prostredím

4. ponúk akreditovaných a rekvalifikačných kurzov

5. podnikateľskej činnosti

6. postavenia strednej odbornej školy v regióne na Slovensku

7. finančných zdrojov na realizáciu COVP

**1. Personálne zabezpečenie**

Pedagogické kolektívy učiteľov a majstrov odbornej výchovy sa vyprofilovali podľa študijných a učebných odborov, ktoré máme v sieti zadefinované. Stredná odborná škola dopravná Martin-Priekopa má zabezpečenú 100 % kvalifikovanosť a 98,85 % odbornosť učiteľov, majstrov a vychovávateľov.

**Vedúci zamestnanci školy:**

|  |  |
| --- | --- |
| **meno a priezvisko** | **funkcia** |
| PhDr. Jarmila Matejčíková | riaditeľka školy |
| Ing. Iveta Cerjanová | zástupkyňa riaditeľky školy pre teoretické vyučovanie |
| Ing. Milan Denko | zástupca riaditeľky pre praktické vyučovanie |
| PhDr. Magdaléna Krejčírová | zástupkyňa riaditeľky pre VMV |
| Ing. Dagmar Šebová | zástupkyňa riaditeľky pre THÚ |
| RNDr. Gabriela Povrazníková | výchovná poradkyňa |

**Údaje o počte, kvalifikovanosti a odbornosti zamestnancov**:

|  |  |  |
| --- | --- | --- |
| **ukazovateľ** | **kvalifikovanosť** | **odbornosť** |
| Vedenie školy | 100 % | 100,00 % |
| Učitelia | 100 % | 95,43 % |
| Majstri odbornej výchovy | 100 % | 100,00 % |
| Vychovávatelia | 100 % | 100,00 % |
| Spolu | **100 %** | **98,85 %** |

**2. Materiálno-technické vybavenie**

Materiálno – technické vybavenie pre všetky študijné i učebné odbory je v súlade   
so stanovenými normatívmi MŠVVaŠ SR. Rozpis odporučeného nadštandardného vybavenia školy podľa jednotlivých odborov sa nachádza **v prílohe č. 1**. ŽSR poskytli škole vybavenie železničnej stanice a ďalšie odborné pomôcky na skvalitnenie výchovno-vyučovacieho procesu.

Škola má dostatok priestorov – učební všeobecného vzdelávania, odborných učební, laboratórií, pracovísk praktického vyučovania a kabinetov na to, aby mohla pôsobiť ako Centrum odborného vzdelávania a prípravy pre železničnú dopravu. V budove starej školy sa pripravuje vzdelávacie centrum pre Železničnú spoločnosť Slovensko, ktoré bude v rámci Slovenska poskytovať svoje nadštandardné technické vybavenie aj pre potreby vzdelávania žiakov našej školy. Škola vďaka projektu EÚ „Škola v praxi, prax v škole...“ získala nadštandardné vybavenie pre elektrolaboratórium.

V roku 2009 prebehla komplexná rekonštrukcia kúrenia školy firmou Martico. V dielňach boli vybudované plynové ohrievače, ktoré zabezpečujú možnosť vykúrenia priestorov. Každá budova má možnosť vlastného režimu kúrenia.

V roku 2013 bola opravená strecha telocvične a v roku 2015 strecha nového internátu.

V tomto roku boli vymenené okná so žalúziami v novej budove školy a dokončuje sa druhá etapa opravy strechy dielní.

Veľkosť areálu školy je 31 495 m2. Dielne tvoria 2 667 m2, 2 budovy školského internátu, telocvičňa 1 018 m2, kuchyňa a jedáleň 600 m2, administratívna budova 450 m2. Ku škole patria: školská chata v Starej Lesnej, futbalové ihrisko, tenisové kurty a multifunkčné ihrisko. Škola má dobrú strategickú polohu vzhľadom na železničný uzol smer východ - západ

a sever - juh, čo zabezpečuje dobrú dochádzku žiakov do školy smer Žilina, Banská Bystrica, Liptovský Mikuláš.

Zamestnanci školy pripravujú projekt, ktorým by sme chceli z európskych fondov získať finančnú dotáciu na modernizáciu špeciálnych učební.

1. Školský internát

Školský internát SOŠ dopravnej v Martine-Priekope tvoria dve budovy - blok A a blok B. Žiaci stredných škôl sú počas školského roku ubytovaní v bloku B na prízemí a 7 poschodiach   
a na 3. a 4. poschodí bloku A. Zvyšné poschodia ponúkajú ubytovanie v podnikateľskej činnosti ako turistická ubytovňa.

Ubytovacia kapacita pre žiakov v ŠI k 15. 3. 2018 je ubytovaných 206 žiakov

• blok B - sedemposchodová budova + prízemie,

• kapacita budovy je 180 lôžok, na každom poschodí sú 3 izby s bunkovým systémom (dve trojposteľové izby s príslušným sociálnym zariadením - kúpeľňa, WC) a 2 samostatné trojposteľové izby so sociálnym zariadením - kúpeľňa, WC,

• v každej izbe je káblové pripojenie na internet,

• na každom poschodí je kuchynka, študovňa a spoločenská miestnosť,

• hudobný salónik s digitálnym pianom je na 7. poschodí,

• posilňovňa je na prízemí B bloku,

• blok A - 3. a 4. poschodie,

• kapacita 3. poschodia je 20 lôžok v jednej dvojposteľovej a šiestich trojposteľových izbách,

• kapacita 4. poschodia je 8 lôžok v jednej dvojposteľovej a dvoch trojposteľových izbách,

• sociálne zariadenia ( kúpeľňa a WC) sú spoločné pre celé poschodie,

• v každej izbe je káblové pripojenie na internet,

• na 3. poschodí je kuchynka a spoločenská miestnosť,

• na 1. poschodí je školská knižnica,

• žiaci využívajú telocvičňu a multifunkčné ihrisko.

Rozdelenie žiakov podľa pohlavia:

|  |  |  |  |
| --- | --- | --- | --- |
|  | A blok | B blok | Spolu |
| chlapci | 28 | 39 | 67 |
| dievčatá | - | 139 | 139 |
| Spolu A a B blok | 206 | | |

Z celkového počtu ubytovaných je 15 žiakov SOŠD (12 chlapcov a 3 dievčatá) a 191 žiakov BG Sučany (55 chlapcov a 136 dievčat).

Žilinský samosprávny dal do plánu práce na školský rok 2018/19 výmenu okien a oteplenie ŠI, čím sa podstatne zlepšia podmienky ubytovania žiakov.

b) školská jedáleň

Školská jedáleň Strednej odbornej školy dopravnej Martin-Priekopa patrí do originálnych kompetencií ŽSK. Vďaka finančným dotáciám ŽSK je zmodernizovaná a prispôsobená novým trendom vo svete. Má svoju PC vybavenosť, zjednodušený a prehľadný výdaj obedov na čipové karty. Používa počítačový program Vis Plzeň, ktorý zahŕňa finančné hospodárenie skladu, finančnú bilanciu, prepočet nutričných hodnôt podávanej stravy, ako aj kompletnú evidenciu stravníkov. Na internete je stále aktuálny jedálny lístok. Rodičia sú tak informovaní o tom, čo ich dieťa konzumuje. Jedálny lístok s dvomi hlavnými jedlami je zverejnený na internetovej stránke našej školy a na nástenke v priestoroch školskej jedálne.

Školská jedáleň s kuchyňou sú v bezbariérovom pásme umiestnené v prízemnej budove SOŠD. Dispozične pozostáva zo skladových priestorov na suchý tovar, zeleninu a ovocie, sklad čistiacich potrieb, kuchyne, umyvárne stolového riadu, kancelárie pre vedúcu zariadenia, sociálnych priestorov pre pracovníkov školského stravovacieho zariadenia a šatne. Pracovníčky plnia všetky kvalifikačné predpoklady. Celý kolektív sa stará o odbornú prípravu a výber chutných jedál v kuchyni, ktorá je vybavená umývačkami riadu, chladiacimi zariadeniami a inými technickými vymoženosťami.

Priestorové využitie kuchyne je 160 m² a jedálne 224 m². Poskytuje 76 miest na sedenie. Plánovaná kapacita kuchyne je pre 250 stravníkov. V priemere sa pripravuje 60 obedov,   
80 raňajok a 80 večerí denne pre žiakov SOŠD, dôchodcov - bývalých zamestnancov školy, cudzích stravníkov a žiakov bilingválneho gymnázia Sučany. Školská jedáleň sa postupne každý rok prebudováva vďaka dotáciám ŽSK.

**3. Spolupráca so zamestnávateľmi**

Stredná odborná škola dopravná Martin-Priekopa úzko spolupracuje s firmami, ktoré sú zamerané na železničnú dopravu a na  elektrotechniku. Naši žiaci v jednotlivých odboroch absolvujú prax u zamestnávateľov regiónu a škola je zapojená do systému duálneho vzdelávania. Uzatvorili sme zmluvu o duálnom vzdelávaní so 4 firmami: ŽSR, ŽOS Vrútky, KraussMaffei   
a TTS Martin.

# Praktické vyučovanie je organizované formou odborného výcviku podľa odborného zamerania v špecializovaných odborných učebniach a na pracoviskách zamestnávateľskej sféry na základe uzatvorenej zmluvy medzi školou a firmami, v ktorých žiak vykonáva odborný výcvik, v zmysle  zákona č. 61/2015 Z. z. (zákon o odbornom vzdelávaní).

Praktická príprava (štátni žiaci) prebieha v 1., 2. a v 3. ročníku v priestoroch školy,   
a v 4. ročníku na pracoviskách zmluvných firiem. Takáto príprava zaručuje najkvalitnejšie získavanie praktických zručností a návykov. Žiak získava komplexné znalosti a zručnosti, pracuje s najmodernejšími technológiami a je schopný sa zaradiť do praxe s bohatými skúsenosťami a poznatkami potrebnými pre jeho následnú pracovnú pozíciu. Odborný výcvik na pracoviskách organizácií je zabezpečovaný pod dozorom inštruktora - zamestnanca podniku.

**3.1 Strategický zamestnávateľ**

Strategickými zamestnávateľmi pre SOŠD Martin-Priekopa sú 4 firmy, ktoré signalizujú nedostatok kvalifikovaných zamestnancov. Sú to Železnice Slovenskej republiky, Železničná Spoločnosť Slovensko, a. s., Železničná spoločnosť Cargo Slovakia, a. s. a ŽOS Vrútky, a. s. Praktická príprava žiakov je vykonávaná v dielňach SOŠ dopravnej a na pracoviskách u strategických zamestnávateľov.

**Železnice Slovenskej republiky** Bratislava v skrátenej forme "ŽSR" vznikli   
1. januára 1993 rozhodnutím vlády SR o zriadení štátneho podniku v nadväznosti na rozdelenie ČSFR, a tým i na rozdelenie Česko – slovenských štátnych dráh na dva samostatné subjekty.   
Od 1. januára 2002 sa ŽSR podľa Projektu transformácie a reštrukturalizácie ŽSR rozdelili na dva samostatné subjekty – ŽSR a **Železničnú spoločnosť, a. s. (ZSSK).** Následne 1. januára 2005 sa ZSSK rozdelila na Železničnú spoločnosť Slovensko, a. s. zabezpečujúcu osobnú dopravu   
a **Železničnú spoločnosť Cargo Slovakia**, a. s., zabezpečujúcu nákladnú dopravu. ŽSR zabezpečujú prepravné a dopravné služby, ktoré zodpovedajú záujmom dopravnej politiky štátu   
a požiadavkám trhu vrátane súvisiacich činností.

**ŽOS Vrútky, a. s**., je tradičnou slovenskou, modernou, technicky vyspelou a dynamicky sa rozvíjajúcou spoločnosťou s bohatou strojárskou a elektrotechnickou tradíciou úspešne aplikovanou do výrobkov, akými sú vlastné železničné koľajové vozidlá i vlastné komponenty týchto vozidiel. Ambíciou firmy je dosiahnuť vrchol technicko-technologickej a manažérskej úrovne v kategórii výrobcov **nových koľajových vozidiel**.

Pre zamestnávateľa **Železnice Slovenskej republiky** pripravujeme žiakov v týchto študijných a učebných odboroch:

**študijné odbory**

3758 K  operátor prevádzky a ekonomiky dopravy

2697 K  mechanik elektrotechnik

2684 K  bezpečnostné systémy v doprave a priemysle

**učebné odbory**

2683 H 11 elektromechanik – silnoprúdová technika

3762 H železničiar

3770 H mechanik železničnej prevádzky

Pre zamestnávateľa **ŽOS Vrútky** pripravujeme žiakov:

**v študijnom odbore**

2697 K  mechanik elektrotechnik

**v učebných odboroch**

2466 H 10 mechanik opravár koľajových vozidiel

2683 H 11 elektromechanik – silnoprúdová technika

3770 H mechanik železničnej prevádzky

Pre zamestnávateľa **Železničná spoločnosť Slovensko** pripravujeme žiakov:

**v študijných odboroch**:

3758 K  operátor prevádzky a ekonomiky dopravy

3759 K  komerčný pracovník v doprave

2684 K  bezpečnostné systémy v doprave a priemysle

2697 K  mechanik elektrotechnik

**Prehľad odborov a zamestnávateľov v železničnej doprave**

|  |  |  |
| --- | --- | --- |
| **Kód** | **Názov študijného a učebného odboru** | **zamestnávatelia** |
| 3759 K | komerčný pracovník v doprave | ŽSSK |
| 2697 K | mechanik elektrotechnik | ŽSR, ŽOS Vrútky, ŽSSK, Cargo |
| 2684 K | bezpečnostné systémy v doprave a priemysle | ŽSR, ŽSSK, Cargo |
| 3758 K | operátor prevádzky a ekonomiky dopravy | ŽSR, ŽSSK, Cargo |
| 2683 H 11 | elektromechanik – silnoprúdová technika | ŽSR, ŽOS Vrútky, Cargo |
| 2466 H 10 | mechanik opravár - koľajové vozidlá | ŽOS Vrútky |
| 3762 H | železničiar | ŽSR, Cargo |
| 3770 H | mechanik železničnej prevádzky | ŽSR, ŽOS Vrútky, Cargo |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Počet žiakov, ktorí sa učia v systéme duálneho vzdelávania na Strednej odbornej škole dopravnej**  **v školskom roku 2018/19** | | | | | | | | | | | | |
| **Študijný odbor** | **Zamestnávateľ Železnice Slovenskej republiky** | | | | **Zamestnávateľ ŽOS Vrútky, a. s.** | | | | **Zamestnávateľ TTS Príbovce** | | | |
| **1. roč.** | **2. roč.** | **3. roč.** | **4. roč.** | **1. roč.** | **2. roč.** | **3. roč.** | **4. roč.** | **1. roč.** | **2. roč.** | **3. roč.** | **4. roč.** |
| **3758 K operátor prevádzky a ekonomiky dopravy** | **7** | **1** |  |  |  |  |  |  |  |  |  |  |
| **2697 K mechanik elektrotechnik** | **4** | **3** | **3** |  | **4** | **4** | **2** |  |  | **1** | **1** |  |
| **Spolu študijné odbory** | **11** | **4** | **3** |  | **4** | **4** | **2** |  |  | **1** | **1** |  |
| **2683 H 11 elektromechanik – silnoprúdová technika** | **1** | **1** | **1** |  | **4** | **1** | **3** |  | | | | |
| **3762 H železničiar** | **1** | **2** | **2** |  |  |  |
| **Spolu učebné odbory** | **2** | **3** | **3** | **4** | **1** | **3** |
| **Spolu študijné aj učebné odbory** | 46 |
|
|

**3.2** **Ostatní zamestnávatelia**

Škola spolupracuje s ďalšími väčšími aj menšími firmami na zabezpečení odborného výcviku žiakov tretích a štvrtých ročníkov, ktorí sa pripravujú na svoje budúce povolanie. Úzka spolupráca prebieha so zamestnávateľmi v regióne, ako sú: TTS Martin, NAD Martin, Brema Sučany, Vývoj Martin, Ecco, Proteam, s. r. o., Schwer Fittings, s. r. o., Železničná spoločnosť Slovensko, a. s., Železnična spoločnosť Cargo Slovakia, a. s., PAN, s. r. o., BM-Trans, spol.   
s r. o., STAREK Transport, s. r. o., GALIMEX s. r. o., Jaromír Remiš REMIS, Mobil Tec Servis, s. r. o., A.M.PLUS, s. r. o., APL ELEKTROTECHNIK, s. r. o., Správa ciest ŽSK, Závod Turiec SC ŽSK, Heineken Slovensko Distribúcia, spol. s. r. o., GAYA, s. r. o., EXPRESS ALARM SLOVAKIA s. r. o., ATAK systems, s. r. o., MOTOR-CAR Martin, s. r. o. a veľa ďalších menších zamestnávateľov. Spolupráca prebieha v týchto odboroch:

**študijný odbor:**

3759 K komerčný pracovník v doprave

2684 K  bezpečnostné systémy v doprave a priemysle

2697 K  mechanik elektrotechnik

- silnoprúdová technika

* autoelektronika
* informačné technológie
* spotrebná technika

**učebný odbor:**

2683 H 11 elektromechanik – silnoprúdová technika

**3.3 Univerzitné prostredie**

Škola dlhodobo úzko spolupracuje so Žilinskou univerzitou v Žiline. V rámci spolupráce sú realizované prednášky, konferencie, dni otvorených dverí, prezentácie. Žiaci majú možnosť v priestoroch laboratórií počas exkurzií prakticky vykonávať merania. S pedagógmi Žilinskej univerzity sme úzko spolupracovali pri zavádzaní odborov **prevádzka a ekonomika dopravy**, experimentálnych odborov - **bezpečnostné systémy v doprave a priemysle** a **súkromný pilot** na našej škole.

Pri vytvorení nového experimentálneho odboru **mechanik železničnej prevádzky** sme aktívne spolupracovali s Katedrou železničnej dopravy. V súčasnosti s nimi spolupracujeme   
pri zabezpečení výučby a pri príprave normatívov odboru železničiar. Zástupcovia Žilinskej univerzity sa stretávajú s našimi žiakmi pri prednáškach o novinkách v odbore železničnej dopravy, pri príprave projektov, pri cvičeniach v laboratóriách i pri informáciách o možnostiach štúdia na univerzite. Naši žiaci chodia na univerzitu v Deň otvorených dverí. Okrem informácií   
o študijných programoch a podmienkach prijímacieho konania a dôležitých termínoch sa môžu dozvedieť, aké sú možnosti semestrálneho študijného pobytu študentov v zahraničí, o spolupráci katedier s domácimi a zahraničnými inštitúciami, o uplatnení absolventov študijných programov. Dva roky sa Žilinská univerzita zapája do organizovania náborovej akcie pre žiakov ZŠ „Študuj dopravu“ vo Vrútkach, kde prezentuje možnosti štúdia v jednotlivých typoch dopravy. Katedra železničnej dopravy Žilinskej univerzity bude s našou školou pripravovať učebnice pre železničnú dopravu, ktoré pre žiakov chýbajú.

**4. Ponuka akreditovaných a rekvalifikačných kurzov**

Škola systematicky sleduje ponuku akreditovaných rekvalifikačných kurzov. Vyberá   
z aktualizovanej ponuky tie, o ktoré je zo strany zamestnávateľov najväčší záujem. V súčasnosti škola ponúka akreditovaný vzdelávací program ďalšieho vzdelávania Elektromechanik – silnoprúdová technika, rozsah kurzu je 500 hodín (Číslo POA: 3558/2017/110/1). Je určený   
pre osoby so záujmom získať odborné vedomosti a zručnosti potrebné pre výkon elektrotechnických prác, pre absolventov stredných odborných škôl v učebných a študijných odboroch iných ako elektromechanik a pre absolventov gymnázií. Kurz prispieva k rozširovaniu vedomostí a zručností v čiastkových oblastiach edukačného procesu a absolventi ukončením kurzu môžu získať osvedčenie o čiastočnej alebo úplnej kvalifikácii.

V súčasnosti prebiehajú stretnutia so zamestnávateľmi v oblasti železničnej dopravy, cieľom stretnutí je uviesť na trh vhodné odbory, ktoré spĺňajú požiadavky zamestnávateľov a poskytnú tak možnosť záujemcom doplniť si kvalifikáciu.

**5. Podnikateľská činnosť**

Stredná odborná škola dopravná Martin–Priekopa (ďalej len SOŠD) ako príspevková organizácia v zriaďovateľskej pôsobnosti ŽSK môže vykonávať podnikateľskú činnosť na základe Zriaďovacej listiny a na základe platných živnostenských listov, č. živnostenského registra   
506-6695, v predmetoch podnikania:

* zámočníctvo
* kovoobrábanie
* montáž, oprava, údržba vyhradených elektrických zariadení a bleskozvodov
* maloobchod mimo riadnej predajne
* nahrávanie, prehrávanie a rozmnožovanie videonahrávok-vzdelávacích programov   
  po preukázaní autorských práv objednávateľom
* ubytovacie možnosti
* verejné stravovanie
* bufety
* organizovanie kultúrnych a spoločenských podujatí
* rekvalifikačné kurzy

Pri organizácii podnikateľskej činnosti sa SOŠD riadi smernicou riaditeľky SOŠD  
č. 5/68/2012 o vykonávaní podnikateľskej činnosti a platnou legislatívou. Pre sledovanie nákladov a tržieb v podnikateľskej činnosti je zriadený samostatný účet. Príjmy z PČ sa používajú výhradne na krytie nákladov vyplývajúcich z činnosti podnikania. Zisk z PČ po zdanení je zdrojom rezervného fondu a zároveň sa môže použiť ako doplnkový zdroj ďalšieho rozvoja a skvalitňovania činnosti školy na financovanie výdavkov súvisiacich s hlavnou činnosťou.

V súčasnosti SOŠD využíva podnikateľskú činnosť len na ubytovanie osôb vo voľných kapacitách školského internátu A bloku počas celého kalendárneho roka (38 lôžok ) a vo voľných kapacitách školského internátu B bloku počas letných prázdnin. Ubytovanie je v dvoj a trojlôžkových izbách.

V roku 2017 dosiahla SOŠD zisk po zdanení z podnikateľskej činnosti vo výške 3542,91 €.

**6. Postavenie SOŠD Martin-Priekopa v regióne**

**a) regionálna tradícia**

História Strednej odbornej školy dopravnej Martin-Priekopa, ktorá vznikla v roku 1887, je mimoriadne bohatá. Je to jedna z prvých železničiarskych škôl v Rakúsko-Uhorsku. Keďže sa Vrútky stali križovatkou medzi východom a západom bývalej republiky a zároveň spájali sever s juhom, železnice potrebovali nových odborníkov. Túto medzeru zaplnilo železničné učilište, ktoré nemalo stabilnú budovu až do roku 1963, kedy začala výstavba areálu učilišťa - dielne, školy, telocvične, internátu, administratívnej budovy, jedálenského bloku. Do užívania bol odovzdaný v roku 1966. V roku 1984 pribudlo  desať učební novej školskej budovy, postupne pribudli nové sklady (1985) a druhá budova domova mládeže (1987). Železničiarska tradícia je v regióne veľmi silná a niet rodiny, v ktorej by neboli bývalí alebo terajší zamestnanci železníc.

Stredná odborná škola dopravná Martin-Priekopa ponúkala a ponúka študijné a učebné odbory zamerané na dopravu a elektrotechniku pre potreby predovšetkým Železníc SR, Železničnej spoločnosti Slovensko a Cargo Slovakia, a. s. a ŽOS, a. s. Železnice SR si vybrali SOŠD Martin-Priekopa, aby poskytovala vzdelávanie budúcim odborníkom v železničnej doprave. Dňa 5. 2. 2014 sme podpísali zmluvu o spolupráci a následne od školského roku 2016/17 poskytujeme duálne vzdelávanie pre žiakov Žilinského, Banskobystrického a časť Trenčianskeho samosprávneho kraja.

Zo všetkých dopravných škôl iba SOŠD Martin-Priekopa poskytuje všetky odbory štúdia pre železničnú dopravu a je po dva roky ako jediná schopná naplniť žiakov do študijných   
i učebných odborov.

V škole vznikli v spolupráci so Žilinskou univerzitou a Železnicami SR dva nové študijné odbory a jeden učebný odbor. Jeden prešiel do siete škôl (bezpečnostné systémy v doprave   
a priemysle), a jeden (mechanik železničnej prevádzky) je od septembra 2018 v experimentálnom overovaní.

Od školského roku 2018/19 na základe rozhodnutia Riaditeľstva pôšt začína nábor   
do duálneho vzdelávania v učebnom odbore 3763 H manipulant poštovej prevádzky a prepravy. Odbor by mal byť otvorený od septembra 2019.

**b) podpora komunity**

Škola sa úspešne zapája a i naďalej bude zapájať do akcií mesta Vrútky a Martin. Primátori obidvoch miest podporili akciu Ministerstva dopravy a výstavby „Študuj dopravu“   
vo Vrútkach. V rámci Slovenska bola akcia vyhodnotená za najlepšiu na Slovensku. Prezentáciu podporili: všetky tri organizácie železničnej dopravy, Depo Vrútky, Policajný zbor SR, Hasičský a záchranný zbor, Nákladná automobilová doprava Martin, Katedra železničnej dopravy Žilinskej univerzity, CPPaP Martin a ďalšie organizácie.

Spolupracujeme s Oblastným riaditeľstvom všetkých troch zložiek železničnej dopravy, ktorým poskytujeme možnosť prednášok, náborov medzi žiakmi školy. ŽSR nám poskytujú v zmysle zmluvy o odbornom vzdelávaní možnosť stáží pre majstrov OV a odborných učiteľov a možnosť exkurzií v prevádzkach podľa potrieb vyučujúcich. Riaditeľka školy je členkou pracovnej skupiny pre koordináciu rozvoja odborného vzdelávania a prípravy pre trh práce   
v rezorte dopravy a výstavby SR, kde sa zapája do riešenia koncepčných otázok spojených   
so štúdiom stredoškolákov v dopravných školách.

Škola sa zapája a bude zapájať do akcií, ktoré organizuje mesto a región:

* dobrovoľnícka pomoc žiakov v krízovom centre, detských domovoch, základných   
  a materských školách
* celoslovenské zbierky „Biela pastelka“, Hodina deťom“, Modrý gombík“, „Deň narcisov“
* charitatívna akcia na pomoc rodinám onkologicky chorých detí počas detského tábora organizovaného RMŽK na Orave
* Deň zeme, kedy naši žiaci so zamestnancami čistia Priekopský potok a Jedľoviny
* zber šatstva pre sociálne odkázaných občanov
* vianočný Strom želaní – zapájajú sa zamestnanci i žiaci školy

V minulom školskom roku sme dosiahli výrazné úspechy v nasledovných odborných súťažiach:

|  |  |  |  |
| --- | --- | --- | --- |
| **Úroveň** | **Súťaž** | **Meno žiaka**  **družstvo** | **Umiestnenie** |
| **Krajské kolo** | Enersol.sk | M. Valko | 1. miesto - hlavná kategória |
| A. Brisuda, A. Kormančík,  P. Marček | 2. miesto - propagačná kategória |
| ZENIT | M. Petrovič | účasť |
| **Celoslovenské kolo** | Technická olympiáda | R. Gabaj | 3. miesto |
| Enersol.sk | M.Valko | 6. miesto |
| Mladý Tvorca – Maják pre dopravu | Vaňko, Slivoň, Rohoň, Petrovič, Turňa Stano, Murčo, Čeman, Cabada | 4. miesto |

**7. Finančné zdroje na realizáciu COVP**

Stredná odborná škola dopravná je životaschopná a perspektívna škola, ktorá v sebe spája tradíciu a modernosť. Vychováva mladého človeka úspešného pri riešení problémov dneška   
a konkurencieschopného na európskom trhu práce vo svojom odbore. Škola je schopná zabezpečiť COVP na základe pridelených finančných zdrojov ŽSK a predovšetkým pomoci v oblasti pomôcok zo strany ŽSR a ostatných firiem, s ktorými máme uzatvorenú zmluvu o spolupráci a Zmluvu o duálnom vzdelávaní. Škola pripravuje projekt, ktorým by sme chceli získať finančné prostriedky z Európskych fondov na vybudovanie špeciálnych učební pre železničnú dopravu.

**Železnice SR** oživili a modernizovali systém železničnej dopravy, a to si vyžaduje nových a kvalitných zamestnancov, ktorých spoločne v rámci duálneho systému vychovávame. ŽSR poskytujú škole materiálnu pomoc – finančné prostriedky na výchovu žiakov v duálnom vzdelávaní, učebné pomôcky (vybavenie železničnej stanice, vizualizéry, tlačivá, atď.) a všestrannú odbornú pomoc. Za pomoci odborníkov z praxe sa pripravuje vytvorenie **odborných učebníc pre odbory železničnej dopravy.**

**Železničná spoločnosť Slovensko** si prenajíma budovu starej školy, kde vytvorí centrum vzdelávania pre svojich zamestnancov v rámci celej republiky. Pomôcky, ktoré budú v  budove nainštalované, budú môcť využívať pri vyučovaní žiaci i pedagógovia školy.

Ciele:

* Prezentovať prácu COVP v spolupráci so zamestnávateľmi
* Pokračovať v úzkej spolupráci so ŽSR, ŽSSK, a CARGO pri príprave ich budúcich zamestnancov
* Získavať žiakov pre odbory železničnej dopravy zo Žilinského, Banskobystrického a časti Trenčianskeho samosprávneho kraja
* Tvoriť nové experimentálne odbory podľa požiadaviek praxe
* Spolupracovať pri tvorbe vzdelávacích programov pre záujemcov o zamestnanie na železnici v rámci celoživotného vzdelávania
* Zapájať sa do projektov EÚ za účelom revitalizácie a rekonštrukcie technického vybavenia priestorov školy
* Spolupracovať naďalej so Žilinskou univerzitou pri odbornom vzdelávaní (prednášky, exkurzie, tvorba nových experimentálnych odborov)
* Vytvoriť nové učebnice pre železničiarske odbory za účasti odborníkov z praxe a ŠIOVu
* Pokračovať v spolupráci so zahraničnými školami podobného zamerania v rámci projektov
* Organizovať naďalej v spolupráci s MDV SR akciu „Študuj dopravu“